El Hadi Ahmed El Sheikh

**[[w:El Hadi Ahmed El Sheikh|El Hadi Ahmed El Sheikh]]** FRCOphth (; 28 Jun 1933, Shendi – 23 Septemba 2009, Khartoum) bụ Ọkammụta si mba Sudan n'isi ọmụmụ Ophthalmology na ngalaba Ophthalmology, Mahadum Khartoum na onye nnyocha WHO. El Sheikh guzobere ụlọ ọgwụ Abu-Hamad Town n'afọ 1962 na ngalaba Ophthalmology, Mahadum Khartoum n'afọ 1994. A maara ya maka ọrụ enyemaka na ịhazi mkpọsa nlekọta anya nke na-enye ọgwụgwọ n'efu maka ndị Sudan na ndị gbara ọsọ ndụ.

### Ndụ na Ọrụ Ya
#### Mmalite Ndụ Ya
A mụrụ El Sheikh na 28 Jun 1933 na Shendi, Sudan, onye nke ọdụdụ n'ime ezinụlọ nke ụmụnne nwanyị anọ. Ezinụlọ ya so na Tijaniyyah Sufi, otu ama ama maka ile ọbịa na mmesapụ aka, nke ga-emesịa kpụzie ụzọ El Sheikh si were nweta ọgwụ na ọgwụgwọ. 

#### Ọrụ Ahụike Ya
El Sheikh buru ụzọ debanye aha na Mahadum Khartoum mana ọ hapụrụ dịka ezinụlọ ya kwenyere na ụlọ akwụkwọ ahụ bụ elitist ma ghara ikwekọ n'ụkpụrụ ha, emesịa banye Mahadum Ain Shams. El Sheikh gụsịrị akwụkwọ n'afọ 1959, wee malite ọzụzụ ahụike ya na Mahadum Ain Shams n'afọ 1960 dịka onye ọrụ ụlọ tupu ọ pụọ ịbanye Atbara Teaching Hospital n'afọ 1961 dị ka onye ọrụ ahụike ruo afọ 1962.

N'afọ 1962, El Sheikh hiwere ụlọọgwụ Abu-Hamad Town tupu ọ bụrụ onye na-edeba aha afọ abụọ na Khartoum Eye Hospital. Mgbe e mesịrị na 1963, ọ kwagara United Kingdom ebe ọ rụrụ ọrụ na Moorfields Eye Hospital wee nweta nzere diplọma n'isi ọmụmụ Ophthalmology site na Royal College of Physicians of London n'afọ 1964 na Royal College of Surgeons of London, England na 1964.
 
El Sheikh laghachiri Sudan, na-arụ ọrụ na Khartoum Eye Hospital dị ka Junior Eye Specialist, nakwa na Wad Madani Hospital dịka onye dọkịnta anya enyemaka, n'etiti 1964 na 1965. Ọ kwagara na ngalaba ọwụwa-ahụ, Mahadum Khartoum, dị ka onye nkuzi n'isi ọmụmụ Ophthalmology n'afọ 1967. E mesịa, ọ ghọrọ osote ọkammụta n'afọ 1973.

Otu n'ime ụmụnne El Sheikh bụ El Shafiei, onye ndọrọ ndọrọ ọchịchị Sudan ama ama nke e gburu ya na [Abdel Khaliq Mahjub] n'afọ 1971 site n'aka [w:|Jaafar Nimeiry maka itinye aka ha ọnwụnwa anwara ime 1971 Sudanese coup d'état. Ya mere, mgbe e gbuchara nwanne ya nwoke, El Sheikh kpebiri ịga UK, ebe ọ bụ na enyere ya ihe nrite ịbụ onye òtù nnyocha World Health Organisation (WHO) Research na UCL Institute of Ophthalmology, ya na ọkwa nsọpụrụ Senior Registrar n'ụlọ ọgwụ Anya Moorfields n'etiti 1973-1978. N'ime oge ahụ, ọ gụchara maka ọrịa na-efe efe na ọzụzụ gbasara ahụike na London School of Hygiene and Tropical Medicine (1975-1976). Ọ rụrụ ọtụtụ ubi na ọrụ ụlọ nyocha tupu ọ nweta nzere Doctor of Philosophy na Mahadum London n'afọ 1978.
 
Mgbe ọ laghachiri Sudan n'afọ 1988, El Sheikh sonyeere Mahadum Khartoum dị ka ọkammụta nke Ophthalmology. O mechara guzobe Ngalaba Ophthalmology n'afọ 1994 wee laa ezumike nka n'afọ 1998.

### Ndụ Onwe onye na ọnwụ Ya
El Sheikh lụrụ nwaanyị ma mụọ ụmụ anọ. Ọ nwụrụ na 23 Septemba 2009 na Khartoum.

### Ọrụ Ya Dịka Onye Na-awa Anya
El Sheikh tinyere aka n'ọtụtụ ọrụ iji meziwanye ịwa ahụ anya, na-enwe mmasị dị ukwuu na dacryocystorhinostomy na oculoplastic. El Sheikh rụrụ ọrụ na ọtụtụ ọrụ ngò dị iche iche na World Health Organisation. Ọ bụ ọkachamara WHO na onye so na kọmitii nhazi nke Onchocerciasis. El Sheikh bụ onye isi oche nke Sudanese Ophthalmological Society (1979–1981), na kemgbe afọ 1983, ọ bụ onye òtù Bọọdụ Ezege nke International Agency for Prevention of Blindness .
 
A maara El Sheikh maka ọrụ obiọma ya. Kemgbe afọ 1990, site n'enyemaka nke HelpAge International, ọ sụrụ ụzọ ịhazi mkpọsa nlekọta anya na ịmepụta ngalaba nlekọta anya mkpanaka nke nyere ọgwụgwọ n'efu nye ihe karịrị ndị Sudan puku iri abụọ na atọ na ndị gbara ọsọ ndụ. Otú ọ dị, a naghị anabata mgbalị ya mgbe nile, a kpụgakwara ya n'ụlọ ikpe ọtụtụ ugboro maka ịwa ndị ọrịa ahụ n'èzí ụlọ ọgwụ.

### Ihe Nrite na Nkwanye Ùgwù Ya
El Sheikh bụ otu n'ime ndị dọkịta Sudan kacha eme eme, na-ejide ọtụtụ nsọpụrụ na ihe nrite. A họpụtara ya ka ọ bụrụ onye òtù Royal College of Ophthalmologists (FRCOphth) n'afọ 1990. N'afọ 1995, National Sudanese Society for Eye Treatment kpọrọ ihe nrite ha kwa afọ n'aha El Sheikh iji sọpụrụ ntinye ya niile n'isi ọmụmụ ophthalmology. Gọọmenti Sudan nyere ya ọla edo Medal for Science, Literature and Arts na Az-Zubair Prize for Innovation and Scientific Excellence n'afọ 2003.

### Edensibia

### Ịgụrụ Gawa
Ahmed El Safi. ''El Hadi Ahmed El Sheikh: Milestones in Sudanese Ophthalmology, Research in Blindness, Onchocerciasis & Trachoma''. Sudan Medical Heritage Foundation Publications (2010). .